Euroopa Liidu Teataja L 274 , 11/10/2002 Lk 0036 - 0037



Komisjoni otsus, 10. oktoober 2002, millega muudetakse otsust 2001/751/EÜ Botswanast pärit elusate silerinnaliste lindude ja haudemunade impordi osas (teatavaks tehtud numbri K(2002) 3671 all) (EMPs kohaldatav tekst) (2002/789/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] viimati muudetud komisjoni otsusega 2001/867/EÜ, [2] eriti selle artikli 21 lõiget 1 ja artikli 23 lõike 1 punkti b, ning arvestades järgmist: (1) Komisjoni otsuses 2001/751/EÜ [3] on sätestatud loomatervishoiunõuded ja veterinaarsertifikaadid kolmandatest riikidest pärit elusate silerinnaliste lindude ja haudemunade impordiks, kaasa arvatud loomatervishoiu meetmed, mida tuleb kohaldada pärast kõnealust importi, ning loetletud kolmandad maad, millest võib kõnealust importi lubada. (2) Komisjoni poolt 2001. aasta mais Botswanasse tehtud kontrollkäik on näidanud, et Botswanas on silerinnaliste lindude tervisliku seisundi kontrollimiseks olemas piisavalt hästi struktureeritud ja korraldatud veterinaarteenistused. Botswana õigusaktid ei sisaldanud siiski täielikult klassikalisest lindude katkust ametlikult teatamise nõuet. (3) Botswana on muutnud oma õigusakte, tagamaks, et klassikalisest lindude katkust tuleb teatada pädevale ametiasutusele. (4) Seepärast on kohane lubada Botswanast pärit elusate silerinnaliste lindude ja haudemunade importi. (5) Seepärast tuleks vastavalt muuta otsust 2001/751/EÜ. (6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2001/751/EÜ I lisa asendatakse käesoleva otsuse lisaga. Artikkel 2 Käesolevat otsust kohaldatakse alates 18. oktoobrist 2002. Artikkel 3 Käesolev otsus on adresseeritud liikmesriikidele. Brüssel, 10. oktoober 2002 Komisjoni nimel komisjoni liige David Byrne [1] EÜT L 303, 31.10.1990, lk 6. [2] EÜT L 323, 7.12.2001, lk 29. [3] EÜT L 281, 25.10.2001, lk 24. -------------------------------------------------- LISA " “I LISA Loetelu kolmandate riikide või kolmandate riikide osade kohta, millest on lubatud eksportida ühendusse elusaid silerinnalisi linde või nende haudemune ISO-kood | Riik | Territooriumi osad | Silerinnalised aretus- ja produktiivlinnud | Silerinnaliste lindude haudemunad | Silerinnaliste lindude ühepäevased tibud | Tapmiseks ettenähtud silerinnalised linnud | AU | Austraalia | | A | C | E | G | BW | Botswana | | B | D | F | – | BR-1 | Brasiilia | Osariigid Rio Grande do Sul, Santa Catarina, Paraná, São Paulo ja Mato Grosso do Sul | A | C | E | G | CA | Kanada | | A | C | E | G | CH | Šveits | | A | C | E | G | CL | Tšiili | | A | C | E | G | CY | Küpros | | A | C | E | G | CZ | Tšehhi Vabariik | | A | C | E | G | HR | Horvaatia | | A | C | E | G | HU | Ungari | | A | C | E | G | IL | Iisrael | | A | C | E | – | NA | Namiibia | | B | D | F | – | NZ | Uus-Meremaa | | A | C | E | G | PL | Poola | | A | C | E | G | RO | Rumeenia | | A | C | E | G | SI | Sloveenia | | A | C | E | G | SK | Slovaki Vabariik | | A | C | E | G | TN | Tuneesia | | A | C | E | – | US | Ameerika Ühendriigid | | A | C | E | G | ZA | Lõuna-Aafrika | | B | D | F | – | " --------------------------------------------------